Rikunarita-ORG/Wikinium huggingface dataset:
# Pelie

Pelie
**Pelie**, sīkēs da vadėnama žiorkė (luotīnėškā: *Mus*, onglėškā: *House mice*, vuokīškā: *Mäuse*) īr smolkos graužėks, katros prėgol pelėniu gīviu (*Muridae*) šeimā.

Pelies kūns īr 7-8 cm ėlgoma, 14-32 g sonkoma. Kālioks īr pėlks, švelnos. Snokis īr smālos. Ousis īr ožlėnktas prėikėn ė sėik akis. Pelies oudega īr mažne vėinuoda ėlgoma kāp ėr anas kūns.

Žėimuos čieso gyven truobesiūs, vuo vasara būn laukūs, lėgė 1-2 km nū suodu. Nomūs jied vėsuoki jiedi (douna, sūri, kruopas, sieklas), vuo gomtuo jied grūdos, augalū sieklas. Pelės prėdrėb vėsuokės ėškadas - apkromt baldos, kningas, drabožios. Anas īr gaudamas slastās, tročėjėmas tročās.
# Pacos

Pacos
**Pacos, pacoks, žiorkė, kams** (luotīnėškā: *Rattus*) īr graužėks, katros prėgol peliū šeimā. Lietovuo gīvenontīs pacā būn dvėjū rūšiū: joudė̄jė ė pėlkė̄jė.

Paca kūns 10–30 cm ėlgoma, ė da tuokė pat ėlgoma īr ana oudega, katra apaugos žvīnalēs. Pacā veisas nuognē skobrē – par metus palėik 3 vadas, katrūs būn pu 6–12 pacelius.

Pacos žmuogō prėdar dėdliausė ėškada. Anėi gīven truobesiūs, skladokūs, kūties, garažūs, sklepūs, kanalėzacėjuo, kor jied vėskon kū tėktās soėišk, tēpuogė grauž kālius, baldus, skūra, vėsuokius rakondus. Kost naktėis čieso.

Pacā parneš vėsuokė kvaraba. Nū sena anūs gojė so katėnās, spēdė sklastus, nūnā tročīn so tročās.